Prilikom prodaje nekretnine u ovršnom ili stečajom postupku, pored ostalih zakonski propisanih naznaka, stavlja se i naznaka je li nekretnina slobodna od osoba i stvari, odnosno stanuje li ovršenik s članovima svoje obitelji na nekretnini, ili je nekretnina dana u najam ili zakup.
Nekretnina je slobodna od osoba i stvari  znači da u nekretnini ne stanuje ovršenik i/ili treća osoba niti se u njoj nalazi namještaj ili druge pokretnine, kao i da nekretnina nije dana u najam ili zakup.
Nekretnina nije slobodna od osoba i stvari , znači da kupac nekretnine u ovršnom postupku, mora ući u posjed nekretnine putem novog ovršnog postupka kako bi nekretninu preuzeo.
U stečajnom postupku stečajni upravitelj je dužan odmah nakon otvaranja stečajnog postupka cjelokupnu imovinu koja ulazi u stečajnu masu (uključujući i nekretnine) preuzeti u posjed i njome upravljati te isto tako uvesti kupca nekretnine u posjed.